Oʻzbekistonda tadbirkorlik subyektlarining elektr, gaz va suv sarfi hisobotlarini elektron joʻnatish taklif etilmoqda

“Mening fikrim” jamoaviy murojaatlar portalida tadbirkorlik subyektlarining elektr energiyasi, ichimlik suvi va gaz sarfi uchun hisobotlarini elektron tartibda berish xizmatini ishga tushirish haqida taklif joylashtirildi.

Murojaatda tadbirkorlik subyektlari tomonidan foydalanilgan elektr energiyasi, ichimlik suvi va gaz uchun topshiriladigan oylik hisobotni internet orqali, elektron raqamli imzo yordamida, interaktiv xizmatdan foydalangan holda yuborish, shuningdek, schyot-faktura hamda solishtirma dalolatnomalarni interaktiv xizmat orqali olishni yoʻlga qoʻyish taklif etilgan.
Muallif fikriga koʻra, ushbu amaliyot yoʻlga qoʻyilishi tadbirkorlik subyektlarining vaqtini tejaydi va ortiqcha xarajatlarga chek qoʻyadi.
Taklif hukumatga kiritilishi uchun ushbu murojaat 5000 ta ovoz toʻplashi kerak.